রাস্তাটায় এমনিতে ভিড় লেগেই থাকে। বাস থামছে, কিছু লোক ভিড় ঠেলে ওঠে, কিছু লোক নামে। আবার কেউ কেউ বাসের অপেক্ষায় দাঁড়িয়ে থাকে। রাজধানীর গুলশান এক নম্বর গোলচত্বরের এটা সব সময়কার চিত্র। ২৩ অক্টোবর বিকেলেও এর ব্যতিক্রম চোখে পড়ল না। এই ভিড়ের মধ্যেই দুটো শিশু ঘুরে বেড়াচ্ছে আর কী যেন খুঁজছে। খানিক পরেই উত্তরটা পাওয়া গেল। একজন পথচারী দাঁড়িয়ে কোমল পানীয় খাচ্ছিলেন। শিশুদের একজন তাঁর কাছে গিয়ে হাত বাড়ালেন। পথচারী বোতলে খানিকটা পানীয় রেখে বোতলটা দিয়ে দিলেন। শিশুটি পানীয়টুকু খেয়ে খালি বোতলটা তার পিঠের ঝোলায় ঢুকাল।